ΓΡΑΠΤΗ ΕΡΩΤΗΣΗ E-0369/02

υποβολή: Mary Honeyball (PSE) προς την Επιτροπή

(14 Φεβρουαρίου 2002)

Θέμα: Εμπορία ανθρώπων

Με δεδομένη την έγκριση της έκθεσης της κ. Srensen με θέμα Περαιτέρω ενέργειες στην καταπολέμηση της σωματεμπορίας γυναικών (A5-0127/2000) και τη δέσμευση που ανέλαβε η Επιτροπή απαντώντας στην ερώτηση πουπέβαλε ο κ. Brian Crowley στις 11 Δεκεμβρίου 2001 (H-0924/01), θα μπορούσε η Επιτροπή να δώσει λεπτομέρειες για τυχόν σχέδιά της που έχουν ως στόχο την πρόληψη της εμπορίας ανθρώπων·

Απάντηση του κ. Vitorino εξ ονόματος της Επιτροπής

(26 Μαρτίου 2002)

Η Επιτροπή πιστεύει ότι η εμπορία ανθρώπων, ιδίως γυναικών και παιδιών είναι ένα αποτρόπαιο και όλο και πιο ανησυχητικό φαινόμενο και, κατά συνέπεια, η Επιτροπή και η Ευρωπαϊκή Ένωση ανέπτυξαν κατά τη διάρκεια των περασμένων ετών μια σφαιρική πολιτική για την καταπολέμηση της εμπορίας ανθρώπων γενικά και ειδικότερα γυναικών και παιδιών. Η πολιτική αυτή χαρακτηρίζεται από τρεις πτυχές: θύματα εμπορίας, αστυνομική και δικαστική συνεργασία, πρόληψη. Όσον αφορά τα θύματα, στις 11 Φεβρουαρίου 2002, η Επιτροπήπέβαλε πρόταση οδηγίας σχετικά με τη βραχυπρόθεσμη άδεια διαμονής των θυμάτων που συνεργάζονται για την εξουδετέρωση των εκμεταλλευτών τους. Η πρόταση αυτή θα βοηθήσει στην καταπολέμηση και τη διάλυση των δικτύων. Στον τομέα της δικαστικής συνεργασίας σε ποινικά θέματα, επιτεύχθηκε πολιτική συμφωνία σχετικά με απόφαση πλαίσιο με βασικό αντικείμενο τους κοινούς ορισμούς και τις κοινές κυρώσεις.

Ειδικότερα, όσον αφορά την πρόληψη, η Επιτροπή ξεκίνησε, τον Μάιο 2001, το ευρωπαϊκό φόρουμ για την πρόληψη του οργανωμένου εγκλήματος βάσει ανακοίνωσης της Επιτροπής, του Νοεμβρίου 2000, σχετικά με τη γενική πρόληψη της εγκληματικότητας. Στα πλαίσια του φόρουμ, οργανώθηκε ειδικό εργαστήριο για την πρόληψη της εμπορίας ανθρώπων. Το 2001, τα πρώτα δύο εργαστήρια συγκέντρωσαν τις προσπάθειές τους στον προσδιορισμό ειδικών τομέων στόχων, όπου μπορεί να αναπτυχθεί η βελτίωση της συνεργασίας και των ανταλλαγών, όπως είναι για παράδειγμα η συνεργασία μεταξύ της αστυνομίας και των ΜΚΟ, ο ρόλος των τοπικών αρχών και των τοπικών ελέγχων με σκοπό να εξασφαλιστεί η κατάλληλη εφαρμογή της εργατικής νομοθεσίας και των λοιπών σχετικών νόμων και κανονισμών. Το εργαστήριο θα συνεχίσει το έργο του καθόλη τη διάρκεια του 2002. Τα πρακτικά και τα συμπεράσματα δημοσιεύτηκαν στον ιστοχώρο της Γενικής Διεύθυνσης Δικαιοσύνης και Εσωτερικών Υποθέσεων της Επιτροπής.

Επιπλέον, όσον αφορά τις οικονομικές ενισχύσεις, η έγκριση του προγράμματος STOP II, στις 28 Ιουνίου 2001, θα καταστήσει δυνατή τη συνεχή στήριξη των έργων για την πρόληψη της εμπορίας ακόμη και μετά την πρώτη περίοδο πέντε ετών κατά την οποία δόθηκε οικονομική στήριξη σε 85 έργα. Στις 5 Νοεμβρίου 2001, η επιτροπή του προγράμματος STOP II ενέκρινε μια σειρά 18 νέων έργων, από τα οποία αρκετά περιλαμβάνουν στοιχεία πρόληψης. Το πρόγραμμα STOP II στηρίζει επίσης τη Διεθνή Οργάνωση για τη Μετανάστευση καθώς και κράτη μέλη με σκοπό την προετοιμασία και την διοργάνωση μιας σημαντικής διάσκεψης στις Βρυξέλλες για την εμπορία ανθρώπων, τον Σεπτέμβριο 2002. Η διάσκεψη θα δώσει έμφαση στην εμπορία και τη διεύρυνση καθώς και στα θέματα πρόληψης.

Επίσης, στα πλαίσια του προγράμματος Hippokrates για την πρόληψη της εγκληματικότητας, στηρίζονται επίσης έργα για την πρόληψη της εμπορίας ανθρώπων και άλλα σχετικά έργα.

Επίσης,πενθυμίζεται ότι οι Υπουργοί Δικαιοσύνης και Εσωτερικών Υποθέσεων, μαζί με τους συναδέλφους τους από τιςποψήφιες χώρες, ενέκριναν, στις 28 Σεπτεμβρίου 2001, 12 μέτρα για την καταπολέμηση της εμπορίας, στα οποία συμπεριλαμβάνεται η ενεργή επιχειρησιακή συνεργασία και η οργάνωση εκστρατειών πληροφόρησης, δηλαδή προληπτικών εκστρατειών.

Στο πλαίσιο μιας ευρύτερης γεωγραφικής προοπτικής, η Λευκορωσία, η Μολδαβία, η Ρωσία και η Ουκρανία (μεταξύ άλλων) επισημάνθηκαν ως χώρες προέλευσης και διαμετακόμισης γυναικών θυμάτων εμπορίας και όπως συγκεκριμένα η Μολδαβία, είναι χώρες εξαγωγείς για τη βιομηχανία σεξουαλικής εκμετάλλευσης.

Η Επιτροπή έχει επίγνωση αυτών των προκλήσεων και, όσον αφορά τις προαναφερθείσες χώρες TACIS, άρχισε να τις αντιμετωπίζει εφαρμόζοντας περιφερειακή προσέγγιση. Καταρτίστηκε η πρώτη στρατηγική καταπολέμησης αυτών των παραβιάσεων των ανθρώπινων δικαιωμάτων. Τα θέματα που επισημάνθηκαν περιλαμβάνουν μέτρα πρόληψης, όπως είναι οι εκστρατείες πληροφόρησης με προορισμό τα ενδεχόμενα θύματα, τις αστυνομικέςπηρεσίες, τις ΜΚΟ, και τους εθνικούς δημόσιουςπαλλήλους.

Επιπλέον, η Επιτροπή προετοιμάζει επί του παρόντος ένα έργο στην Ρωσική Ομοσπονδία. Πρόκειται για το κοινό έργο EU/RUS/US στο πλαίσιο τηςπερατλαντικής ημερήσιας διάταξης, στο οποίο πραγματοποιήθηκαν ήδη εκστρατείες πληροφόρησης (Πολωνία το 1998, Ουκρανία το 1998, Ουγγαρία και Βουλγαρία κατά την περίοδο 1999-2000).